LidanRubinov/Halacha-QA huggingface dataset:
שאלה: שבת שטח: בעוד כחודש אחותי בע"ה תתחתן. לפני החתונה נערוך לה שבת כלה, ואנחנו רוצות להתאים את השבת אליה ולעשות אותה בטבע (נהיה רק בנות כמובן). רציתי לשאול מהם החוקים בעניין עירוב? יש עצים במקום שאליו נלך, כך שחשבנו לקשור חוט שפגט כעירוב. האם יש כללים לגבי גודל העירוב, גובה החוט, או דרך אחרת מלבד חוט לסמן תחום שבת? ו נטע.
תשובה: עירוב חצרות הוא נושא מאוד רחב ומורכב בהלכה. יש הרבה דרכים להקיף את האזור, צריך לבחון את השטח. גדר קיימת, בתנאים מסוימים, יכולה להיות מחיצה. מדרון משופע בזוית מסוימת, גם הוא יכול להוות מחיצה. אם מותחים חוט, צריך לשים לב שהוא יעבור בראש העמוד ובמידה שלא, צריך להעמיד מתחת לחוט חבית או מוט רחב. אני חושש מאוד שאין לכם הידע והנסיון להקים ערוב תקין. יש לכך שני פתרונות: 1. לבקש ממי שמתמצא בדברים, להלוות אליכם ביום חול, כדי שיקים את הערוב לפני שבת או שינחה אתכן באפן מדויק בהתאם לשטח מה בדיוק לעשות. 2. אפשרות שניה (פחות טובה) שתהיו בקשר טלפוני עם מי שמתמצא, תוך כדי עבודתכן בהקמת הערוב, כדי לקבל הנחיות מדויקות לפי תנאי השטח. רצ"ב קישור לפרטי ההלכה בנושא מתוך השעורים של הרב אליעזר מלמד - כדי שתתרשמו מהמורכבות
שאלה: חייבים לי כסף אבל שכחו להחזיר: ברצוני לשאול מה אני יכולה לעשות, חברה חייבת לי כסף אבל היא שכחה להחזיר לי אותו. בזמן שהבאתי לה את הכסף לא היה אף אחד איתנו או משהו שיכול להזכיר לה. אני יודעת שאסור להגיד לבן אדם שהוא חייב כסף כי זה לא מנומס. מראש.
תשובה: לך. מי אמר שזה לא מנומס לבקש כסף שמגיע לך? מי שלא מבקש כסף שחייבים לו הוא "פראייר", ואין מצווה, לא מהתורה ולא מדרבנן להיות "פראייר". אני מניח שאת, אם היית חייבת כסף, ושוכחת, היית רוצה לזכור ולהחזיר אותו. אני מניח שגם חברתך רוצה בכך. תזכירי לה, לא במכתב, ולא בהודעת סמס, אלא תפני אליה, ותגידי, בנימוס, בלי כעס: "את יודעת, אדווה, נדמה לי שלא החזרת לי את החמישים שקל שהלוויתי לך." אם היא תחזיר-את "הרווחת" וגם היא "הרוויחה". אם היא לא תזכור, ולא תחזיר- לא קרה שום דבר.
שאלה: צום ט  באב: ב"ה אני בתחילת הריון, שבוע 9 בצום אשהה באירופה שם הצום מסתיים לקראת השעה 22:00. אם ארגיש חולשה, האם אוכל לשתות בכמויות קטנות?
תשובה: בהחלט, את יכולה לשתות כשתרגישי אפילו מעט חולשה. אפשר לשתות כרגיל.
שאלה: מזוזות: ברצוני לשאול כמה שאלות בנושא מזוזות בבית. 1. האם אפשר לתקן מזוזה שחלק מאות בה מחוק? 2. האם צריך לשים מזוזה בפתח שבין היציאה מהסלון לחצר? 3. האם מותר להעביר מזוזות מבית קודם לבית חדש שעוברים אליו? ברצוני לציין שאני נוהגת לפי הלכות תימן. שושנה.
תשובה: לך. 1. לא. אין אפשרות לתקן מזוזה שחלק מאות מחוק בה. מזוזה חייבים לכתוב לפי סדר האותיות מההתחלה לסוף, ואם יש אות שאינה כתובה כראוי, ומתקנים אותה, זה נחשב שהמזוזה נכתבה שלא לפי הסדר. 3. אם הפתח בין הסלון לחצר הינו פתח המיועד למעבר, הוא חייב במזוזה. 3. מותר להעביר מזוזות מדלת לדלת, ומבית לבית. אבל יש בעיה להוריד מזוזות מפתחים של בית, ולהשאיר את הבית בלי מזוזות. אם הדייר שנכנס אחריך לדירה יקבע מזוזות משלו- אין בעיה שתורידי את המזוזות שלך. אם הדייר שבא אחרייך לא ישים מזוזות- את בבעיה. ההמלצה (אם המזוזות שלך יקרות, יחסית): תורידי את המזוזות שלך, ותקבעי מזוזות זולות יותר. כך, לפחות, תמזערי את הנזק.
שאלה: דם בתולים: לכבוד הרב המשיב נישאנו לפני כחודש וחצי בשעטו"מ, מאז בכל פעם בה אנו מנסים לקיים יחסי אישות זוגתי שתחיה מדממת (פעם רביעית ברצף) מה ניתן לעשות? האם נדרשת הרחקת שבעה נקיים במקרה כזה שברור מעל לכל ספק שמדובר בדם בתולים ולא בדם נדה?
תשובה: וברכת ד  יש לגשת דחוף לרופא, הרבה פעמים זו בעיה של ניתוק קרום, ויש לעשות זאת מיידית. לאחר שיש תוצאות של הרופא, יש לגשת עם הממצאים שהרופא נותן לרב שיבחן את הדברים. אם אתם ירושלמים כדאי לגשת למכון פוע"ה שמתמחה ברפואה והלכה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לחמניית מזונות מול לחם המוציא: ב"ה לאחרונה למדתי הלכות ברכות לעומק ונחשפתי לחידושים שלא ידעתי. אחד מהם היה שאם אוכלים לחמניית מזונות וקובעים על זה סעודה, יש לברך המוצא וברכת המזון. בנוסף, למדתי שיש לברך המוציא וברכת המזון רק אם אוכלים כזית כדי אכילת פרס ולכן אם אוכלים סעודה שלמה על ביס לחם, א"א לברך ברכת המזון וכו. אבל- מצד אחד אם אוכלים לחמניית מזונות בתור סעודה, מחזירים אותה לדרגת הלחם ויש לברך המוציא, אבל אם אוכלים קצת לחם רגיל, "אמיתי", בתוך סעודה אין לברך המוציא וברכת המזון (כי זה לא כשיעור)?
תשובה: פחות מאכילת כזית אין לה שם אכילה. לכן אם אוכל פחות מכזית לחם (ביס כדבריך), אין זאת אכילה שמברכים עליה ברכת המזון, ובוודאי שאיננה יכולה לפטור מברכות את שאר הדברים שנאכלים בסעודה. אם קובע סעודה על לחמנית מזונות, מתחייב בברכת המזון אולם גם זה אם אוכל מעל כזית.
שאלה: השבה ליהדות: יש לי חברה טובה בת 36 בהונגריה. לפני 14 שנה התחלנו ללמוד יהדות בכולל בודפשט והיא עד היום פעילה בקהילה, אפיית חלות לשבת, הולכת לשיעורים אצל רבנים, השתתפה בשבתונים של "ערכים". בקיצור היא כבר דתייה 14 שנה. כרגע היא שוקלת לעלות לארץ. סבתא שלה מצד אמא שלה נולדה יהודיה, אבל בגלל הפוגרומים נגד יהודי הונגריה בשנת 1938 עזבה את הדת והתנצרה, כדי להציל את החיים שלה. היא אף פעם לא התנהגה כמו נוצריה. היא לא גילתה לבת שלה שהיא יהודיה, כי בהונגריה היה קומוניזם ולא דיברו על דת. החברה שלי לפי הלכה היא יהודיה, כי מי שנולד יהודי לא משנה מה יעשה הוא ישאר יהודי, אבל בשביל הסוכנות היהודית היא לא נחשבת אם סבתא שלה עזבה את היהדות, השאלה שלי מה היא יכולה לעשות, מה התהליך שהיא צריכה לעבור כדי שיקבלו אותה בתור יהודיה וב"ה היא תתחתן עם החבר שלה שהוא כהן וגר בארץ. נציג הסכנות בארץ אמר לה שהיא צריכה לעשות גיור לחומרה. רב בירושלים אמר לה שהיא צריכה לעשות תוספת קדושה. מכון עתים אנו לה שהיא צריכה לעשות השבה ליהדות. מה הבדל בין 3 התהליכים? כמה זמן יכול לקחת? מראש, שחר יעל
תשובה: וברכת ד  בשאלתך יש גם שאלות הלכתיות וגם פרוצדורה. א. הלכתית יש לבדוק תחילה שאמנם לסבתא יש הוכחה וחזקת יהדות, דבר שצריך עדים או מסמכי קהילה (תעודת לידה, קבורה וכדו ), בלא עדות כזאת קשה מאד להתקדם, כיוון שאין עדות על כך שהסבתא יהודיה. נוהל זה נקרא אישור או בירור יהדות, נעשה בבית דין. יש גופים שעוזרים למצוא ולברר יהדות (מטעם בתי הדין או מטעם צוהר). אם נוהל זה עלה יפה, אין כל בעיה ורק צריך לעשות השבה ליהדות, שעל פי המתואר במכתב איננו הליך מסובך, כיוון שהחברה שומרת מצוות. בדרך כלל יצריכו טבילה במקווה. ב. אם אין מסמכים על הסבתא יצריכו גיור לחומרא, פעולה זו ארוכה יותר, היא צריכה להרשם במערך הגיור בירושלים, ללמוד פעמיים בשבוע מספר חדשים, ולאחר מכן לעבור גיור מספק. אם החברה המדוברת יש לה ידע בהלכות ושומרת, יש פעמים שמקצרים את הליך הלימודים, ונגשת לבית דין לגיור, על מנת לעבור גיור לחומרא. ג. אין במכתבי זה התייחסות לגבי נישואים לכהן, מכיוון שלצורך כך יש לדעת עוד פרטים, אבל זו כבר שאלה נוספת שתשאל לאחר שיתברר מעמדה של החברה המדוברת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: האמת מול השקר: הרב ראה את הסרט? - מה הרב חושב?
תשובה: לך. אז איך אני בדיוק אמור להתייחס לשאלה שלך? לכתוב לך "לא ראיתי", וזהו? או שאתה רוצה לגרום לי לצפות בסרט, ולקבל התייחסות שלי? אז אני בחרתי באפשרות שלישית: לא לצפות בסרט, אבל לכתוב לך "לא ראיתי" וזהו, אלא להסביר באיזו בעיה אני נמצא. יום טוב!
שאלה: גבולות הארץ המובטחת: כבוד הרב בזמן האחרון יצא לי להתעניין בנושא גבולות הארץ המובטחת. קראתי את ספרו של הרב ישראל אריאל. למרות זאת לא הצלחתי לגבש דעה מוחלטת לגבי הגבולות, האם תוכל לכתוב את דעתך בשאלת גבולות הארת המובטחת? אני בטוח שהגבול הדרומי הוא זרוע הפילוסיון של הנילוס שהתייבש כבר, אני בטוח שכל חצי האי סיני בתוך הארץ המובטחת, אני גם בטוח שעבר הירדן המזרחי בתוך הארץ ושהגבול הצפוני הוא ההרים הצפון סוריה והגבול המזרחי הוא נהר הפרת. אך מה שעוד נשאר בשבילי פתוח הוא: האם הגבול עובר לכל אורך נהר הפרת (כלומר שטחיה של עיראק וסעודיה נכללים בארץ) או שהגבול עובר בנהר הפרת בנקודה שהוא הכי קרוב לים התיכון? אשמח לתשובה, מראש :)
תשובה: וברכת ד  נחלקו בכך מספר אחרונים. לפי רוב האחרונים בצד המזרחי הקו הוא כמפורט במאמרו של פרו  יהודה אליצור אמנם דעת הרב ישראל אריאל היא חולקת בצד המזרחי, כפי שנראה מדבריו שמכניס את כל המדבר לגבולות הארץ, אבל זה קשה בסברא, ועל כן דעתו של פרו  אליצור היא נראית יותר, וכן נראה מהדיון בדברי רש"י (פרשת דברים) על ארץ רפאים, משמע שהדיון הוא במזרח הירדן, אבל לא בערב הסעודית קרוב למפרץ, וכן נראה בדברי הרמב"ן. ועיין בארץ חמדה (ספר א, שער ד  סי  ב אות ד) שהביא שתי אפשרויות אלו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: סעודה מפסקת: מה הדינים לגבי הסעודה המפסקת?מה אוכלים ומתי?
תשובה: אוכלים סעודה גדולה בצהריים. ולאחר מנחה, מעט לפני כניסת הצום- אוכלים סעודה מפסקת בה יושבים על הארץ ואוכלים תבשיל אחד ויש נוהגים עם מעט אפר. יש נוהגים לאכול ביצה.
שאלה: פלאפון בבין המצרים: הרב שלמה בן אליהו יש לי שאלה שקצת מציקה לי ונרשמתי במיוחד כדי שאוכל לשאול אותה כאן. בשבוע שעבר אם אני לא טועה זה היה ב-ב באב בתקופת בין המצרים קניתי אייפון חדש ממש שמחתי והכל ושכחתי מהתקופה של בין המצרים שאסור לקנות דברים חדשים, עברו מספר ימים והבנתי שבין המצרים עכשיו ובדקתי מתי קניתי את הפלאפון ואני די בטוח שזה היה ב באב וממש נלחצתי ועכשיו אני ממש לא יודע מה לעשות אני אפילו חושב על להחזיר את הפלאפון הזה או משהו ולקנות חדש אחרי שתקופת האבל תיגמר. אמרתי את זה למשפחה שלי שהם אפשר להגיד מסורתיים מאמינים כמוני בערך והם אמרו לי שאני מגזים ומדבר שטויות ושזה היה בשוגג ושזה לא נורא. אבל אני עדיין נורא לחוץ ולא יודע מה לעשות עכשיו. כבר התחייבתי בתשלומים לפלאפון והכל ואני חושב שאי אפשר לבטל וזה נורא חשוב לי לבדוק מה תשובתכם. אשמח לתשובה ברורה כדי שלא יישאר לי ספק מה לעשות. אני מאוד מקווה שזה היה ר שקניתי את הפלאפון בתאריך הזה ואם הייתי יודע באותו הרגע על בין המצרים לא הייתי קונה כנראה. המון המון אשמח לתשובה בהקדם. בכבוד רב- דוד
תשובה: מכיון שקנית את הפלאפון כבר, זה ר גמור. ואין לך מה להתחרט על העבר. לעתיד - תשתדל להקפיד לא לקנות בבין המצרים. ברכה הצלחה בכל.
שאלה: גילוח בתשעת הימים זקן בזוי: מסיבות שאין טעם לפרטן, קרה והזקן הקטן שגידלתי בשלושת השבועות קיבל לפתע צורה מאוד מבזה, שאני אף די מתבייש להיראות בה. לצערי, האפשרות של לא להימצא בקרבת אנשים לא כ"כ אפשרית. האם ניתן לגלח לקצר במידת מה את הזקן?
תשובה: בהחלט מותר. השולחן ערוך כותב בהלכות אבלות (יורה דעה, סימן שצ סעיף ב): "ישב לגלח, ואמרו ל מת אביו, הרי זה משלים ראשו.". המקור הוא בירושלמי במסכת שבת, שהרי"ף והרא"ש מצטטים בפרק שלישי במסכת מועד קטן. המרדכי כותב שהטעם לכך הוא: "גדול כבוד הבריות, שדוחה את לא תעשה שבתורה ", כלומר באיסורי דרבנן ( לאו ד לא תסור ), מקילים משום כבוד הבריות. ערוך השולחן (שם סעיף ד) מתנסח כך: "ישב לגלח ואמרו לו מת אביו, הרי זה משלים גילוחו, דבאמצע אי אפשר להניח כך, שייראה כמשתגע". (התשובה ניתנה מהרב אודי פרומן) רבני ורבניות בית הלל עונים לשו"ת גם בפייסבוק -
שאלה: מקלחת במוצאי ט  באב?: אסור להתקלח גם ב-י באב?
תשובה: עדיף שלא להתקלח עד חצות היום של י  אב (רבע לאחת בערך), וכן נוהגים האשכנזים וחלק מהספרדים, וכן דעת מו"ר מרן מלכא הראשון לציון הרב מרדכי אליהו זיע"א (הלכות חגים פרק כט,סעיף ג ) מי שהשעה דוחקת לו ולא יכול לחכות- מותר להתקלח כבר במוצאי ט  באב (שולחן ערוך או"ח סימן תקנח, כה"ח ומשנה ברורה שם, ועיין עוד במקראי קודש הררי, הלכות ט  באב עמוד שסז, ועיין עוד בשו"ת יחוה דעת חלק ה  סימן מא ) יראו עיננו וישמח ליבנו בביאת הגואל ובבנין אריאל, אמן.
שאלה: חלום רע: חלמתי חלום מאד לא טוב על בני הקטן בן עשרה חודשים. כאשר קמתי היתה השעה תשע בבוקר ונתתי צדקה. האם עלי לעשות משהו נוסף?
תשובה: ראי: ותתברכי
שאלה: אבלות - קדיש לנשים: הרב, חברה קרובה שלי איננה דתיה, אך מאוד רוחנית ובזמן האחרון מקבלת על עצמה כל מיני מנהגים ומצוות יהודיות (הדלקת נרות, קריאת תהילים) ומנסה ללמוד עוד ועוד. לצערנו, אביה של החברה איננו במצב בריאותי כל כך טוב והיא העלתה בפניי מספר שאלות בנושא אבלות: האם היא יכולה לומר קדיש? באיזה מסגרת? האם יש דרך אחרת שבו היא תוכל "לעזור" לנשמת אביה לאחר מותו? אשמח לתשובת הרב או להפנות אותי אותה למידע נוסף שניתן ללמוד בנושא.
תשובה: בשנים האחרונות ישנם יותר ויותר מקומות בהן נשים אומרות קדיש. אפשר לקרוא על כך גם כאן:. איני חושב שהדבר אסור, אולם אני גם לא מתלהב מכך. נראה לי נכון יותר ללכת בדרכים בהם עסקו הנביאים כשהם לימדו אותם כיצד עושים דבר מה בעולם שהוא נחת רוח. בעיקר בתחומים של צדקה ומשפט. הציעי לחברתך לתקן משהו בעולם בתחום של עשיית העולם הזה מקום יותר טוב, מכוון יותר להשראת שכינה אהובה בין איש לחברו, וזה מהלך שנראה לי בכיוון יותר נכון ויותר מתאים.
שאלה: נמצא כסף: אני מחנכת באולפנא, ועסוקה עכשיו בסידור החומרים שהצטברו במהלך השנה. במהלך הסידורים מצאתי שקית עם סכום כסף. אין לי מושג למי הכסף שייך ובאיזה מסגרת נאסף, אם כי אני מניחה שאינו שלי, כיוון שהוא סגור בשקית. מה עלי לעשות בכסף?
תשובה: לך עליך לשמור על הכסף עד שתאתרי את בעליו. רוב הסיכויים שהוא ניתן לך לשמירה ואת כשומרת חייבת באחריותו עד שיחזור לבעליו. אינך צריכה לשמור את המטבעות אלא לרשום ולדעת שבכל עת האחריות של למסור את הכסף. יתכן שבחיפושים אחרי בעליו יש מצוות עשה מן התורה של  השבת אבידה  ועליך להתאמץ ככל יכולתך בענין. בכל מקרה הוא אינו שלך ונתינתו למי שאינו בעליו (גם לתרומה) לא פוטרת אותך מהאחריות עליו. והצלחה דוד לוי 098987548
שאלה: הריון: אשתי בחודש השביעי להריון, כרגע נמצאת בשמירת הריון עקב צירים מוקדמים. האם היא חייבת לצום בצום ט באב? י
תשובה: ראשית, שיהיה הריון מוצלח ושמח. לא לצום במצב כזה.
שאלה: צום בהריון: אני בתחילת ההריון ( שבוע 6) האים עלי לצום?
תשובה: האם יש לך קשר לרופא? מה עמדתו?
שאלה: ט באב לתינוקות והנהגת מנהגים: 1. כיצד יש לנהוג בתינוקת (שנה ועשרה חודשים) בתשעה באב? האם יש בעיה לקלח אותה? האם יש אפשרות לאפשר לה לצפות בתוכניות ילדים (במידת הצורך) בכדי להקל עליי את הצום? 2. (אנחנו ספרדים) בצהרי יום ט באב, סבתי הייתה נוהגת לשטוף את הבית, להחליף מצעים ולהתקלח לקראת קימה מהאבל ובא המשיח. וכן, בצאת הצום אנו נוהגים ללבוש בגדים חדשים. האם יש בעיה עם מנהגים אלו? במידה ומקובלים על בעלי- האם ניתן להנהיג אותם אצלנו בבית? בברכת צום מועיל
תשובה: א. תינוקת בגיל זה מותרת בהכל. ב. יש שכתבו בחריפות נגד מנהגים אלה. אולם, אם זה אכן מנהג משפחתך   ממשיכים אותו, למעט דברים שהם ממש מנוגדים להלכה. על כן שטיפת הבית והחלפת מצעים   כן  מקלחת היא רחיצה אסורה ועל כן לא.
שאלה: שמירה בין בשר וחלב: ביתי בת שנה ועשרה חודשים. מדיי שבת, אחרי ארוחת הצהרים -וגם בהקשרים שונים אחרי ארוחה בשרית שהיא הולכת לישון- קשה לה להרדם בלי בקבוק, או שהיא לא אכלה מספיק טוב וצריכה בקבוק כדי להשלים את הארוחה. האם יש בעיה לתת לה בקבוק סימילאק אחרי ארוחה בשרית? נוצרים מצבים בהם היא ממש בוכה ומתקשה להרדם ללא בקבוק או שקשה לי שהיא הולכת לישון בהרגשה שלא אכלה את הארוחה השלמה שלה. האם יש צורך לחכות זמן מסויים לאחר הארוחה? באיזה גיל אפשר להתחיל להרגיל להמתנה מלאה בין בשר לחלב? בהזדמנות זו אני מעוניינת גם לשאול על עצמי. בבית הוריי שמרתי 3-4 שעות בין עוף לחלב ו-6 שעות בין בשר לחלב. בעלי שומר 6 שעות על הכל. כשהתחתנו הוא אמר לי שלא אכפת לו אם לא אשמור 6 שעות כמוהו- כל עוד זה בגדר הלכה. אני מתקשה בשמירת 6 שעות ולא רק מתוך הרגל מבית הוריי. האם זה אפשרי שלא אשמור 6 שעות כמוהו?
תשובה: 1. מצד הדין צריך המתין רק מגיל חינוך בערך גיל 6 2. לענ"ד לא. כתב הרמב"ם במורה נבוכים (ג, מח) שהבעל מפר את נדרי אשתו מכיוון שלא ייתכן שבאותה משפחה יהיו הבדלים רי המאכל, ובשו"ת התשב"ץ(ח"ג ס  קעט) כתב שזו הסיבה שאישה צריכה לנהוג כמנהגי בעלה וכן דעת האגרות משה(אג"מ או"ח א, קנח) שאשה נחשבת כמי שהלך ממקום שנוהגים מנהג אחד למקום שבו נוהגים מנהג שני ומקבל על עצמו את מנהג המקום. אייל משה
שאלה: מפסקת: הבנתי שאסור לאכול שני תבשילים בארוחת מפסקת של תשעה באב אבל זה ר לאכול ככה בארוחת מפסקת: אורז,לחם,ביצה קשה כאילו כל זה בצלחת.
תשובה: לך לא אורז וביצה קשה הם שני תבשילים שונים אוכלים אחד מהם עם לחם ופירות וירקות בציפיה לישועה דוד לוי
שאלה: משככי כאבים בתשעה באב: בתשעה באב הקרוב אני אמורה לקבל את המחזור החודשי שמלווה אצלי בכאבים קשים מאוד ביומיים הראשונים. האם מותר לקחת משכך כאבים עם מעט מים או ללא מים בכלל?
תשובה: ב"ה, מותר לבלוע בלי מים. אם קשה אפשר לקחת מים ולפגום את טעמם, למשל בשקית תה (כמובן בלי סוכר) ולשתות כך את הכדור. דני ארגמן
שאלה: עבודה במקום בעייתי מבחינה דתית: לכבוד הרב. שאלה בנוגע לעבודה. השבוע התראיינתי במקום עבודה לילדים בעלי צרכים מיוחדים. בראיון נאמר לי שצביון בית הספר הוא חילוני ולעיתים בישיבות צוות יתכן וישמעו הערות שאינם ברוח ההלכה על הילדים השוהים במקום. עלי לציין כי במסגרת תפקידי עלי להיות נוכחת בכל ישיבות הצוות ולא להחסיר. נאמר לי כי היו מקרים בהם אנשים דתיים החלו את עבודתם במקום אולם עזבו כתוצאה מההתנהלות בו והם חשים צורך ליידע אותי בכדי שאדע למה אני נכנסת. ברצוני לעבוד עם ילדים אלו, אני מרגישה סוג של שליחות ויהיה חבל לי לפספס, מצד שני אין פה הפסד כלכלי שכן מחכה לי משה נוספת שפחות נוגעת לי. מה עלי לעשות?
תשובה: קשה לי לענות על שאלה זו בצורה כוללת. אנו חיים בחברה שיש בה שומרי תורה ונאמניה, ויש אנשים שפחות. היא מסוגלת לחיות ביחד, ויש אף חשיבות עליונה לכך. קשה למנות את מספר מאמרי ח שדיברו על החשיבות של עם ישראל מאוחד, ואפילו במצבים מאוד קיצוניים. ברם, לכל עיקרון יש גבולות, וגם כאן. כאמור, קשה לי לדעת אלו דברים נאמרים שם שממש לא איפשרו לאנשים אחרים לחיות ביחד. מה שאני מציע הוא להתחיל ולעבוד שם, גם בשל השליחות הגדולה, וגם בשל החשיבות לחיות ביחד, ובד בבד לעשות עבודה רוחנית פנימית להפוך את הדברים הבעייתיים שנאמרים שם   למקור של צמיחה ועוצמה. ואם אי אפשר   אז אי אפשר.
שאלה: הריון חודש חמישי: הינני 27, בהריון ראשון בחודש חמישי. אני סובלת כרונית מאנמיה ונוטלת כדור ברזל. לפעמים אני נתקפת צירי בריקסטון עקב אי שתיית מים מספקת. אני בטוחה שלא אוכל לעבור את הצום ללא שתיית מים בכלל. כמה מותר לי לשתות ומה הדין לגבי מנות קטנות של אוכל? כבוד הרב, לילך
תשובה: מותר לך לשתות מים ככל שאת צריכה. אין חובה לנהוג לשיעורים ולא במנות קטנות. לגבי אוכל - אם הרופא אומר שאת צריכה כל הזמן לאכול כדי להתמודד עם האנמיה - לעשות בדיוק את מה שהוא אומר והריון משמח
שאלה: האם מותר להתחתן באיסרו חג: האם מותר להתחתן השנה באיסרו חג סוכות, כ"ג תשרי, ה-27.9?
תשובה: כן.
שאלה: לעניין טבילת כלים של מוסדות: האם מערכות כלים של אולמות וכדומה צריכות טבילה או לא? הבנתי שיש מחלוקות בזה רציתי לדעת בבירור מה הדין.
תשובה: יש בזה מחלוקת גדולה. יש שסוברים ש"כלי סחורה" אינם טעונים טבילה ויש שסוברים שכן. עיין בסוגיא בשו"ע יור"ד ס  ק"כ סע  ה  ובדרכי תשובה שם. ועוד במנחת יצחק חלק א  ס  מ"ד, וביחווה דעת ד :מ"ב. יביע אומר ח"ב יור"ד ס  ט (ושם מובאות השיטות השונות בלי להתחייב לפסק הסופי שלו שליט"א). אבל ע"פ נהלי הרבנות הראשית חייב להטביל כלים בכל בתי העסק.
שאלה: מעשר כספים או החזר חובות: יש לי שתי שאלות- א. אם יש לי מעשרות מעבודה שאני צריכה לתת (בסכום שקרוב ל-2000 ש"ח) וכן חובות שאני צריכה להחזיר למספר אנשים (בסכום שקרוב ל- 2500 ש"ח), ואין באפשרותי לתת את שניהם בתקופה הקרובה מכיוון שאני בעז"ה מתחילה לשכור דירה ויהיו לי הרבה הוצאות, מה אני צריכה לעשות? מה לתת קודם, מעשרות או להחזיר חובות? ב. לפני בערך שנה, בסיום התואר שלי, קיבלתי מילגה של 10000 ש"ח ולא נתתי ממנה מעשר מכיוון שזה היה לאחר תקופה ארוכה של כמה שנים בהם לא עבדתי והייתי צריכה את הכסף. האם בדיעבד כיום כשאני עובדת אני צריכה לתת את המעשר מהמלגה ההיא? או שאם לא נתתי בזמנו אז זה כבר לא רלוונטי לעכשיו? ויום טוב,
תשובה: יישר כוח גדול על הרגישות והאחריות. א. בוודאי שחובה להחזיר את החובות קודם לכן. יש לכך סיבות רבות: החזרת חובות היא דאורייתא  לא זו בלבד, אלא שהחזרת החובות הייתה יסוד שקיים ומחייב גם לו התורה לא הייתה מחייבת אותו (זה הסבר הראשונים למונח "הודאות והלוואות" בתחילת מסכת סנהדרין)  לא זו בלבד אלא שמי שנתן לך הלוואה גם עשה לך טובה, וזו השבת טובה תחת טובה. ב. עקרונית זה היה רלוונטי גם רטרואקטיבית, אולם אני סובר כי ממלגות אין צורך לתת מעשר כספים. ויישר כוח
שאלה: ארוחה מפסקת: מה אוכלים לסעודה מפסקת?
תשובה: להלן תשובה מספר פניני הלכה מאת הרב אליעזר מלמד שליט"א ועייני בספר באתר ישיבת הר ברכה אייל משה ערב תשעה באב, בסעודה המפסקת שלפני הצום, לא יאכל אדם שני תבשילים (תענית כו, ב, במשנה), מפני שבאותה שעה האבל על החורבן גובר ואין ראוי שאדם ינהג בעצמו חשיבות ויענג עצמו בשני תבשילים. אבל בתבשיל אחד אין עינוג מיוחד. וכן לא יאכל בשר ולא ישתה יין (תענית שם), מפני שאלו מאכלים חשובים ומשמחים. ואמנם כיום מנהג ישראל שלא לאכול בשר ולא לשתות יין מראש חודש אב (לעיל ח, יג), אלא שעד הסעודה המפסקת איסור אכילת בשר ושתיית יין ממנהג ראשונים, ובסעודה המפסקת האיסור מדברי חכמים. ולכן חולה או יולדת שהבשר יכול לחזקם רשאים לאכול בשר בתשעת הימים, אבל בסעודה המפסקת אסור להם לאוכלו.1 ומהי סעודה המפסקת? זו הנעשית אחר חצות היום והיא הסעודה האחרונה שלפני הצום. אבל אדם שאוכל את סעודתו האחרונה לפני חצות היום, רשאי לאכול בה שני תבשילים. והמנהג המקובל, לאכול בצהרים סעודה רגילה עם כמה תבשילים, ולקראת הצום לאכול את הסעודה המפסקת ובה תבשיל אחד בלבד. ולא יערים אדם לאכול סמוך לצום סעודה עם כמה תבשילים ואח"כ לברך ברכת המזון ולהפסיק מעט ומיד לאכול עוד סעודה כדי שזו תחשב לסעודה המפסקת. אמנם בדיעבד, כשלא הספיק לאכול בצהרים ארוחה מלאה, והתאחרה לו השעה והוא חושש שאם לא יאכל כמה תבשילים יקשה עליו הצום, יכול לאכול ארוחה מלאה, ואחריה ילך לבית הכנסת ויתפלל שם מנחה, ואח"כ יחזור לביתו לאכול את הסעודה המפסקת. ויזהר שלא לאכול בסעודה הראשונה הרבה עד שלא יהיה לו תאבון לסעודה המפסקת (שו"ע ורמ"א תקנב, ט. מ"ב כב).
שאלה: תשעה באב: האם מותר לאכול בשר באמצע צום תשעה באב?
תשובה: אסור לאכול בשר וגם דברים אחרים, זה יום צום.
שאלה: ט  באב לנשים בהריון: אני בשבוע 10 בהריון תאומים, סובלת רבות מהקאות וכתוצאה מכך אף הגעתי להתייבשות לפני מספר ימים. מה הדין לגבי מבחינת צום ט באב
תשובה: אינך חייבת לצום. ( מקראי קודש (הררי) הלכות ט  באב עמוד רכ - רכא, פסקי תשובות סימן תקנד  ס"ק ה ) יהפוך לנו ה  את צום זה לששון ולשמחה, אמן.
שאלה: ריקנות. איך מתקדמים כבר?: אני מרגישה פשוט ריקה. אני באמת מנסה למלא את החיים שלי רק בדברים טובים שיעזרו לאחרים,להתנדב,לעזור כשצריך מנסה להתקדם מבחינת המידות שלי. ואני עדין מרגישה כ"כ ריקה. בלי משמעות. כבר הרבה זמן שאני לא רואה התקדמות במידות שלי. לא חווה איזה רוממות שכזו, יותר קשה להתרכז בתפילה, פתאום אתה לא שם לב שאתה מדבר לשון הרע חופשי. פתאום יש לך יציאות גאוותניות שכאלה. ובאמת זה מייאש. כי תוך כדי אני כן מנסה, ולא רואה הצלחות. אני באמת רוצה להיות בנ"א גדול וטוב כזה. במיוחד שכל היום יש דמויות מופת שמספרים עליהם ואם לא היו אומרים לך שזה בן אדם- היית חושב שזה איזה מלאך. אבל באמת באמת איך מגיעים לזה ואיך מתקדמים כבר?
תשובה: בדיוק ככה. את שואלת איך מתקדמים, והתשובה היא שמתקדמים בדיוק בדרך שלך. לא, לא, על תסגרי את החלון הזה עכשיו, אני ממש לא צוחקת עלייך. מה שכתבת, זאת התשובה שלך. מנסים למלא את החיים בדברים טובים, שאכפת לנו אם לפעמים מתפלק לנו לשון הרע חופשי, שמפריע לנו אם בטעוצ יש לנו יציאות גאוותניות שכאלה. ולכן, אין לך מה להתייאש, כי עצם זה שאת מנסה, גורם לי לחשוב עלייך כעל מלאך. לפני הכל רק נוכיח לך שאת כבר בדרך הנכונה: שלחת לנו שאלה. מש"ל. כאילו, את גולשת לך באינטרנט. עולם ומלואו בפנייך. הפייסבוק, צפייה ישירה, ynet, יוטיוב, קנדי קראש, אבל מה - את בוחרת להיכנס לאתר שלנו ולשלוח שאלה. זה כבר אומר עלייך משהו. ואל תדאגי, משהו טוב. אם לא היה קיים בך הרצון להתקדם, להגיע שוב למקום גבוה, אולי היה איזה חשש. אבל הדרך לאמונה ולקדושה מתחילה ברצון. עכשיו, עשרת ימי תשובה, זה בול הזמן. אומרים שבכל יום מעשרת ימי תשובה יוצאת בת קול וקוראת  שובו בנים שובבים  ונשאלת השאלה - אם היא קוראת את זה למה אנחנו לא שומעים אותה, ואם אנחנו לא שומעים אותה אז באיזה קטע היא קוראת את זה?? ועונה הבעש"ט שכל יהודי שומע את הבת-קול הזאת בלב.  וזהו שלפעמים מתעורר באדם רוח טהרה מקול הקורא לאוזן נשמתו. וזה נשמע שלך יש אוזן פנימית ממש טובה. מה שכן, את צריכה להיזהר לא לשמוע לזקן הכסיל וליפול לייאוש, אלא לקחת את הכוחות האלה ולהתרומם. מצרפת לך לינק לתשובה שאולי יכולה גם להאיר לך: אומרים שהבא להיטהר כל הבא ליטהר מסייעין בידו, וכל הבא ליטמא פותחין לו" אפשר להבין את זה שיש מעלה מיוחדת לטהרה, שלא רק  פותחין  אלא מוסיפים גם עזרה. אבל אפשר להבין גם בדרך נוספת: בדרך אל הטוב רבים המכשולים והקשיים, יש מניעות ועיכובים מבחוץ ולא פחות - מבפנים. והצורך בעזרה הוא מחויב המציאות. אנחנו זקוקים לסיעתא דשמיא כדי להצליח להתגבר על הקשיים. לעומת זאת, דרך ה לא טוב  בנויה על האפשרויות הבלתי מוגבלות, אפשר לעשות מה שבא לך, בלי עיכובים, בלי מניעות. ולא נותר אלא  לפתוח  - פותחין לו ומשם הדרך זורמת. אבל דווקא בזה מתייחד הטוב. כל דבר בעל ערך הוא שמור יותר. אם ניתן להיכנס לארמון של מלך ללא שום עיכובים, המלך אינו מלך, והיופי אינו יופי. והכל אחיזת עיניים. המלך בשדה. בואי ונצא אליו, גמר חתימה הכי טובה בעולם, מוזמנת לבוא למייל להדרן, נעמה naaletz.a gmail.com
שאלה: קניית בגדים בט באב: אני כרגע נמצא בחו"ל ופרצו לנו את האוטו. כרגע אין לנו בגדים בכלל חוץ ממה שאנחנו לובשים (שהם כבר ממש מסריחים) אין עלינו כרגע כלום מותר לנו לקנות בגדים?
תשובה: תחשוב טוב אם זה הכרחי וקריטי. אם זה קריטי- מותר לכם לקנות רק את המינימום הדרוש לכם, ולפני שתלבשו את הבגדים תזרקו את הבגדים החדשים על הריצפה. ימלא ה  חסרונכם, אמן.
שאלה: בינו לבינה: לרב. אני יוצא כרגע עם מישהי כבר די הרבה זמן,היא דתייה מאוד,אני מגדיר את עצמי דתי לייט אפילו קרוב לחילוני,יש לי אמונה חזקה אבל עובד אותו בדרך שלי,אני מאמין שאחרי מאה ועשרים הוא ישאל אותי אם הייתי בן אדם טוב ולא כמה מצוות עשיתי, עכשיו הבחורה שאני יוצא איתה מאוד מאוד דתיה,ולמרות כול מה שהיא יודעת עלי היא ממשיכה לצאת איתי,למרות המצב הדתי שלי, עכשיו לפעמים שאנחנו מדברים היא אומרת משהו ואני מבין כמה שהיא מאוד מאוד דתיה ואני באיזה שהוא מקום כבר נימאס לי מהדת וכול מה שקשור,עכשיו השאלה שלי כזו להמשיך תקשר למרות הפער שיש בינינו או לחתוך וזהו,דרך אגב מה שאני מרגיש כלפיה,לא הרגשתי כלפי אף אחת אחרת,שאני איתה הלב שלי שקט בסך הכול טוב לי איתה,.
תשובה: ב"ה, חשוב שתפתח איתה את הנושא, יתכן והיא יודעת את הרמה הדתית שלך, אבל לא יודעת את היחס למצוות, שזה דבר מאוד מכריע, לפעמים יש פער בקיום מצוות בין בני הזוג, לאחד קשה וללשני יותר קל, אבל כאן זה פער ביחס הבסיסי לעניני הדת, וזה דבר שבהחלט יכול אבן מחלוקת קבועה. דני ארגמן
שאלה: המלצה לספר: אני מבקשת המלצה לספר קריא העוסק בעניני כשרות המזון ובעיקר בשר וחלב.
תשובה: כשרות כהלכה - הרב אדרעי
שאלה: נותלה: הממרח נוטלה (NUTELLA) בהכשר הרב יהשוע חאדד איטליה מילאנו, ובאישור הרבנות הראשית, הוא כשר?
תשובה: נוטלה אינו כשר למהדרין, יש בו רכיבי חלב עכו"ם. אם יש על זה אישור הרבנות הראשית לישראל זה כשר ברמה פשוטה.